בית הכנסת של מושב זקנים

בית הכנסת של מושב זקנים הוא בית כנסת הממוקם ברחוב אלנבי 89 בתל אביב-יפו. בית הכנסת שייך לבית אבות "מושב זקנים" - עמותה שנוסדה בשנת 1910 על ידי זרח ברנט. בשנת 1926 הונחה אבן הפינה למבנה בית הכנסת שתוכנן על ידי יהודה מגידוביץ' בסגנון אקלקטי מתון. בחזית הבניין שני טורי מדרגות קטנים המובילים אל דלת הכניסה הקבועה בתוך קשת גדולה. סביב הדלת נבנה משקוף מפואר הכולל שני עמודים (המזכירים את יכין ובועז), בעלי כותרות מגולפות בדמות פרחי לוטוס הנושאים כרכוב המעוטר בלוחות קרמיקה. בתוך הכרכוב קבועה לונטה ובה הכתובת "אל תשליכנו לעת זקנה". משני צידי המשקוף קבועים שני פסי קרמיקה אשר נעשו לפי עיצובו של זאב רבן. האחד מעוטר בסמלי גלגל המזלות וחודשי השנה, והשני מתאר את שנים עשר השבטים ושבעת המינים. פנים בית הכנסת מעוטר באריחים בדוגמת גפנים. כיום המבנה, שהוכרז כמבנה לשימור, סגור. גלריית תמונות קישורים חיצוניים אודי מיכלסון, המחתרת היהודית בתל אביב, באתר ynet, 17 בספטמבר 2007 הזנחה מבישה בביהכ מושב זקנים בתא, באתר News1 מחלקה ראשונה, 22 בדצמבר 2016 בית הכנסת מושב זקנים / תל אביב יפו - אבני מורשת, באתר אבני מורשת, ‏18 בנובמבר 2024